system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Papa Clement I?
assistant
Papa Clement I (), cunoscut și drept Clement Romanul, a fost al patrulea papă, din anul 88 până în 97. Este socotit între Părinții Bisericii („sfinții părinți”).

Scrieri 
 (1 Clement), adresată bisericii din Corint, a fost scrisă pentru a reface armonia dintre preoții și credincioșii din portul respectiv. Epistola, deși nu face parte din canonul Noului Testament, s-a bucurat de o mare autoritate în primele secole creștine. Scrisoarea afirmă primatul episcopului Romei în temeiul autorității apostolilor Petru și Pavel, care au fost executați la Roma.

După Sfântul Irineu de Lyon, cea dea doua epistolă  - 2 Clement -  a fost atribuită Sfântului Clement datorită afinităților stilistice, însă există și opinia că această a doua epistolă ar fi fost scrisă mai târziu.

Origine 

Se cunosc doar câteva detalii despre viața papei Clement I, unele surse menționând anul 88 când Clement devine papă și episcop al Romei, altele anul 92. Este  însă cert că Papa Clement I a murit în anul 99. Conform tradiției, Clement era un sclav roman eliberat de Titus Flavius Clemens, consul pe timpul împăratului Domițian, convertit la creștinism. De asemenea se crede că l-a cunoscut personal pe Sfântul Petru, care l-ar fi uns papă, iar unele surse spun că este menționat de Sfântul Pavel în Scrisoarea către Filipeni (4:3).

Martiriul 
După tradiție papa Clement I a fost prins de împăratul Traian, exilat în cetatea Chersonesos din sudul Crimeii de astăzi. A fost condamnat să lucreze într-o mină de piatră, unde a salvat prizonierii în timpul unui accident, convertind o mare parte din păgânii întemnițați. Sfântul Clement a murit ca martir, fiind legat de o ancoră și înecat în Marea Neagră.

Monumente 
Este probabil ca Biserica San Clemente (Sf. Clement) să fi fost construită pe locul casei sale. Conform tradiției, Sfântul Chiril a adus relicvele Sfântului Clement la Roma în secolul 9, unde au fost îngropate în Biserica Sfântul Clement. Capul și o parte de oseminte sunt revendicate de Lavra Pecerska din Kiev.

Sediul central al Bibliotecii Naționale a Republicii Cehe se află în clădirea Clementinum, care îi poartă numele.

Sărbători
Este sărbătorit în Biserica Romano-Catolică pe 23 noiembrie.

Biserica Ortodoxă Română și Biserica Română Unită cu Roma îl sărbătoresc pe 24 noiembrie.

Note

Bibliografie 
Aurel Lupu, Sorin Dan Damian, „Viețile episcopilor Romei socotiți sfinți în Biserica Ortodoxă”, Editura Herald, București, 2009 (144 pagini), ISBN 978-973-111-120-9

Legături externe 
 Scrieri

Papi
Sfinți în Biserica Catolică
Teologi creștini din secolul I
Decese în 99
Sfinți în Biserica Ortodoxă
Părinți ai Bisericii